nvidia/miracl-vision huggingface dataset:
కస్తూరి రంగకవి

కస్తూరి రంగకవి తెలుగు కవి. అతను 1750లలో నివసించాడు. రంగకవి నియోగి బ్రాహ్మణుడు. వేంకటకృష్ణయామాత్య, కామాక్షమ్మల కుమారుడు. అతను పద్దెనిమిదవ శతాబ్దం మధ్యలో నివసించాడు. అతను ఛందశ్శాస్త్రం, పదజాలంపై ప్రధానంగా రచనలు చేసాడు. అతను బాగా సుపరితమైన తెలుగు నిఘటువు అయిన "సాంబనిఘంటువు"ను రాసాడు. ఇది స్వచ్ఛమైన తెలుగు పదాల నిఘంటువు. ఆ రోజుల్లో ఉన్న పద్ధతిలో ఇది పద్య రూపంలో కూర్చబడింది. శాస్త్రీయ తెలుగు కాలం నుండి వచ్చిన ప్రామాణిక రచనలలో ఇది ఒకటి. 1920లలో వావిళ్ళ ముద్రణాలయంలో పైడిపాడి లక్ష్మణ మంత్రి రాసిన ఆంధ్రనామ సంగ్రహము, ఆడిదము సూరకవి రాసిన ఆంధ్ర టీకా విశేషము లతో కలిపి రంగకవి రాసిన సాంబనిఘంటువులను కలిపి ఒక పుస్తకంగా ప్రచురించారు. అతను తెలుగు ఛందశ్శాస్త్రం పై ఆనందరంగరాతట్చందనము (లక్షణ చూడమణి) అనే పేరుతో ఒక ప్రామాణిక రచన చేశాడు
క్లోమ కాన్సర్

అన్ని క్యాన్సర్లలో క్లోమగ్రంథికి (పాంక్రియాస్‌కు) వచ్చే క్యాన్సర్ చాలా తీవ్రమైంది. దీనికి చికిత్స చేయటం కష్టం. అందువల్ల పాంక్రియాటిక్ క్యాన్సర్ బారినపడ్డవారిలో సుమారు 96% మంది మరణించే అవకాశముంది. ఇది రావటానికి ప్రధాన కారణమేంటో ఇప్పటికీ తెలియదు. పొగ తాగటం, వూబకాయం, మధుమేహం, మద్యం అలవాటు, దీర్ఘకాలం క్లోమం వాపు వంటివి దీనికి దారితీస్తాయి. తాజాగా పాంక్రియాటిక్ క్యాన్సర్‌లో బ్యాక్టీరియా ఇన్‌ఫెక్షన్లు.. ముఖ్యంగా పేగుల్లో, దంతాల్లో తలెత్తే ఇన్‌ఫెక్షన్ల పాత్రా ఉంటున్నట్టు బయటపడింది. జీర్ణాశయ క్యాన్సర్, పెప్టిక్ అల్సర్‌తో సంబంధం గల హెలికోబ్యాక్టర్ పైలోరీ.. దంతాలు, చిగుళ్లను దెబ్బతీసే పార్ఫీర్మోమోనస్ జింజివలిస్ బ్యాక్టీరియా ఇన్‌ఫెక్షన్లు గలవారికి పాంక్రియాటిక్ క్యాన్సర్ వచ్చే అవకాశం ఎక్కువగా ఉంటున్నట్టు తేలింది. ఈ ఇన్‌ఫెక్షన్లు శరీరమంతటా వాపును ప్రేరేపిస్తాయని, ఇది పాంక్రియాటిక్ క్యాన్సర్‌కు దోహదం చేస్తుండొచ్చని పరిశోధకులు అనుమానిస్తున్నారు
కులశేఖర పడి

తిరుమల ఆలయంలోని వేంకటేశ్వర స్వామి మూలవిగ్రహం ఎదురుగా ఉండే గడప. ఆళ్వారులలో ఒకడు, తిరువాన్కూరు మహారాజు కులశేఖరుని పేరు మీదుగా ఈ గడప పేరు ఏర్పడింది. కేరళ ప్రాంతానికి చెందిన విష్ణుభక్తుడు, తిరువాన్కూరు రాజ్యానికి మహారాజు కులశేఖరుడు. 12మంది వైష్ణవ మహాభక్తులు ఆళ్వారులలో ఆయన కూడా ఒకరు. సా.శ. 7వ శతాబ్దంలో ముకుందమాల అనే గ్రంథాన్ని రచించి భగవంతునికి అంకితం చేశారు. ఆ గ్రంథంలో తిరుమల దేవునితో నీ సన్నిధికి దేవతలు, అప్సరసలు, మహాభక్తులు ఎందరో వస్తారు. అటువంటి నీ సన్నిధిలో గడపగా ఉన్నా నా జన్మ తరించినట్లేనని తన కోరిక విన్నవించుకున్నారు. కులశేఖరుడు గడపగా మారాడన్న భావనతో ఈ గడపను కులశేఖర పడి అని పిలుస్తారు. కులశేఖరుడు
షబానా అజ్మీ

సయ్యిదా షబానా అజ్మీ (జననం 1950 సెప్టెంబరు 18) భారతీయ సినీ నటి, టీవీ అభినేత్రి, రంగస్థల నటి. ఈమె పూణే లోని ఫిలిం అండ్ టెలివిజన్ ఇన్‌స్టిట్యూట్ ఆఫ్ ఇండియాలో చదువుకున్నారు. 1974 లో తొలిసారి సినిమాలలో కనిపించారు. వాణిజ్యపరంగా ఉన్న సాంప్రదాయ సినిమాలకు పోటీగా సరికొత్త భావాలతో, కథాకథనంతో ప్యారలెల్ సినెమా లేదా ఆల్టర్నేట్ సినిమా అని పిలువబడే రెండో పంథా సినిమాలకు ఈమె ప్రసిద్ధి. ఈమె నటనకు చాలా ప్రసిద్ధి. ఐదు సార్లు ఉత్తమ నటిగా భారత ప్రభుత్వం ఈమెను గుర్తించింది. ఇది కాక మరెన్నో పురస్కారాలు, గుర్తింపులు ఈమె పొందింది. షబానా 1950, సెప్టెంబరు 18న హైదరాబాదులో జన్మించింది. షబానా తల్లి షౌకత్ అజ్మీ నాటకరంగం, సినిమా నటి. 120కి పైగా సాంప్రదాయ వాణిజ్య సినిమాలలో, ఆర్టు సినిమాలలో ఈమె నటించింది. 1988 నుండి ఎన్నో విదేశీ సినిమాలలో కూడా కనిపిస్తుంది. నటన కాకుండా షబానా సామాజిక కార్యక్రమాలలో చురుకుగా పాల్గొంటుంది
రక్తపోటు మందు

అధిక రక్తపోటు సమస్య వైద్యచికిత్సలో భాగంగా రక్తపోటు మందులు ఉపయోగిస్తారు. అధిక రక్తపోటు వల్ల ఏర్పడే మయోకార్డియల్ ఇన్ ఫ్రాక్షన్, గుండెపోటు వంటి సమస్యలను నివారించేందుకు అధిక రక్తపోటు చికిత్స ఉద్దేశించబడింది. రక్తపోటును 5 mmHg ప్రమాణం మేరకు తగ్గించగలిగితే గుండె పోటు వచ్చే ప్రమాదం 34శాతం, ఇస్చెమిక్ గుండెజబ్బు ప్రమాదావకాశం 21 శాతం తగ్గుతాయని అధ్యయనాల ద్వారా వెల్లడవుతోంది. అంతేకాక డెమెంటియా, గుండె స్తంభించిపోవడం, ఇతర రక్తప్రసరణ వ్యవస్థ వ్యాధుల వల్ల మరణించే అవకాశాలు గణనీయంగా తగ్గుతున్నట్టు గుర్తించారు. రక్తపోటును తగ్గించేందుకు ఉపయోగించే ఈ రక్తపోటు మందులను వేర్వేరు రకాల పద్ధతుల్లో వర్గీకరించవచ్చు. వాటిలో ప్రపంచవ్యాప్తంగా ప్రముఖంగా ఉపయోగిస్తున్నవి థైయెజైడ్ డైయూరిటిక్స్(Thiazides), ఎ.సి.ఇ. ఇన్హిబిటర్స్(ACE inhibitor), కాల్షియం ఛానెల్ బ్లాకర్స్(calcium channel blockers), బీటా బ్లాకర్స్(beta blockers), యాంజియోటెన్సిన్ 2 రిసెప్టార్ యాంటెగోనిస్ట్స్(angiotensin II receptor inhibitor) అనే వర్గాల రక్తపోటు మందులు. అధిక రక్తపోటు చికిత్సలో ప్రాథమికంగా ఏ రకమైన మందును ఉపయోగించాలన్న అంశంపై ప్రపంచవ్యాప్తంగా పెద్ద ఎత్తున అధ్యయనాలు జరుగుతున్నాయి. వాటి ఫలితంగా పలు దేశాల్లో ఎన్నో మార్గదర్శకాలు (guidelines) రూపుదిద్దుకుంటున్నాయి. రక్తపోటు పెరగడం వల్ల ఏర్పడే ముఖ్యమైన ఆరోగ్యసమస్యలైన గుండె నొప్పి, పోటు, గుండె పనిచేయకపోవడం వంటివాటిని నిరోధించడమే రక్తపోటు చికిత్సకు ప్రాథమిక లక్ష్యం
మైసూరువారిపల్లె

మైసూరువారిపల్లె కడప జిల్లా రైల్వే కోడూరు మండలానికి చెందిన గ్రామం.
దూద్ సాగర్ జలపాతం

దూద్ సాగర్ జలపాతం భారత రాష్ట్రమైన గోవాలో కర్నాటక రాష్ట్ర సరిహద్దుగా మన్‌డోవి నదిపై ఉంది. దీనిని పాల సాగర జలపాతం అని కూడా అంటారు. జలపాతంలోని నీరు నురగలతో పాలను తలపించునట్లుగా ఉండుట వలన ఈ జలపాతానికి ఈ పేరు వచ్చింది. ఇది నాలుగు అంచెలుగా ఉంటుంది. ఇది రోడ్డు మార్గం ద్వారా పనాజి నగరం నుండి 60 కిలోమీటర్ల దూరంలో, రైలు మార్గం ద్వారా మడ్గావన్ రైల్వే స్టేషను నుండి 46 కిలోమీటర్ల దూరంలో, బెల్గాం నుండి రైలు మార్గం ద్వారా 60 కిలోమీటర్ల దూరంలో, రోడ్డు మార్గం ద్వారా 55 కిలోమీటర్ల దూరంలో ఉంది.
నాసిర్ జంగ్ మీర్ అహ్మద్

నాసిర్ జంగ్, నిజాం-ఉల్-ముల్క్, సయీద్-ఉన్-నీసా బేగంల కుమారుడు. అతను 26 ఫిబ్రవరి 1712 న జన్మించాడు. అతడి అసలు పేరు మీర్ అహ్మద్ అలీ ఖాన్ సిద్దికి బయాఫాండి. 1748 లో తన తండ్రి తరువాత హైదరాబాద్ రాజ్య నిజాం గా అధికారం చేపట్టాడు. అతను హుమాయున్ జా, నిజాం ఉద్-దౌలా, నవాబ్ మీర్ అహ్మద్ అలీ ఖాన్ సిద్దికి బహదూర్, నాసిర్ జంగ్, దక్కన్ నవాబ్ సుబదార్ అనే చాలా ఆడంబరమైన బిరుదును తీసుకున్నాడు. అయినప్పటికీ, అతన్ని నాసిర్ జంగ్ అని పిలుస్తారు. మొఘల్ చక్రవర్తి ముహమ్మద్ షా అతనికి నాసిర్ జంగ్ అనే బిరుదును ఇచ్చాడు, తరువాత తదుపరి మొఘల్ చక్రవర్తి అహ్మద్ షా బహదూర్ అతన్ని దక్కన్ యొక్క సుబేదార్గా నియమించి, అతనికి నాసిర్-ఉద్-దౌలా అనే బిరుదును ఇచ్చాడు.  అతను 1748 జూన్ 1 నుండి 1750 వరకు హైదరాబాద్ రాజ్యాన్ని పరిపాలించాడు. 1737 నుండి 1741 వరకు అతడి తండ్రి ఢిల్లీలో ఉన్నప్పుడు అతను తన తండ్రికి డిప్యూటీగా నియమితుడయ్యాడు. 1739 లో నిజాం లేనప్పుడు బాజీరావ్, దక్కనుపై దాడి చేయడానికి ప్రయత్నించాడు. నాసిరకం శక్తి కారణంగా నాసిర్ జంగ్ బాజీరావును పిచ్ యుద్ధానికి బలవంతం చేశాడు. ఆ యుద్ధంలో మరాఠా పేష్వా నిర్ణయాత్మకంగా గెలిచాడు
ఎలక్ట్రాన్ బీమ్ వెల్డింగు

ఎలక్ట్రాన్ బీమ్ వెల్డింగు (ఆంగ్లం:Electron beam Welding) అనగా విద్యుత్కణం (electron) యొక్క ప్రకాశకిరణశక్తి (Radiant energy) ద్వారా లోహాలను అతుకునటువంటి విధానం. ఎలక్ట్రాన్ (ఆంగ్లం electron) అనేది పరమాణువు (atom) లోని కేంద్రకం (nucleus) చుట్టూ పరిభ్రమించే పరమాణు కణం (sub-atomic particle). ఇది ఋణాత్మక విద్యుత్తు ధర్మం కలిగి వుంటుంది. దీని గరిమ (mass) ప్రోటాను గరిమలో 1836-వ వంతు ఉంటుంది. ఒక అణువులో ఎన్ని ప్రోటానులు ఉంటాయో అన్ని ఎలక్ట్రానులు ఉంటాయి. ఈ వెల్డింగు విధానం మిగిలిన వెల్డింగు పద్ధతులైన ఆర్కు వెల్డింగు, గ్యాసు వెల్డింగు వంటి ద్రవీకరణ వెల్డింగు విధానమైనప్పటికి వాటికన్న విభిన్నమైనది. ఈ వెల్డింగులో సామాన్యకంటికి కనిపించని ౠణావేశిత విద్యుత్కణ సముదాయంతో లోహభాగాలను అతికెదరు. ఎలక్ట్రాన్‌ బీమ్‌ వెల్డింగు అనునది Fusion వెల్డింగు ప్రక్రియ. అనగా అతుకవలసిన లోహా అంచులను ద్రవీకరించి అతుకు విధానం. ఆర్కు వెల్డింగులో విద్యుత్తు ధ్రువాలమధ్య ఆర్కు సృష్టించి, వెడువడిన ఉష్ణోగ్రతతో లోహాలను అతుకగా, గ్యాసు వెల్డింగులో వాయువులను దహించగా వెలువడు అధిక ఉష్ణోగ్రతతో లోహ అంచులను కరగించి/ద్రవీకరించి అతికెదరు. ఎలక్ట్రాన్ వెల్డింగులో విద్యుత్కణ సముదాయం లోహ అంచులను ద్రవీకరించి అతికెదరు. నిర్వచనం: ఋణవిద్యుత్కణాలను సృష్టించి, వాటిని కేంద్రికరింపచేసి, కాంతి వేగంలో 2/3 వంతు వేగంతో ప్రయాణించేలా చేసి, (105W/mm2 సాంద్రతతో) అతుకవలసిన భాగాలను ఢీ కొట్టినప్పుడు వెలువడిన ఉష్ణశక్తిని ఉపయోగించి లోహాల అంచులు/చివరలు కరిగించి వెల్డింగు చెయ్యుట
దేవ్‌భూమి ద్వారకా

(ప్రస్తుతం ఈ పేజీ ఖాళీగా ఉంది)
కంసుడు

కంసుడు భాగవత పురాణంలోని ఒక పాత్ర. ఉగ్రసేనుడు అనె యాదవ రాజుకు కొడుకు. మధురాపురమునకు రాజు. శ్రీకృష్ణుని మేనమామ. ఇతడు పూర్వజన్మమునందు కాలనేమి అను రాక్షసుడు. కనుక ఈ జన్మమందును ఆవాసన తప్పక దేవతలకు విరోధియై అనేకులను రాక్షసులను తోడుచేసికొని సాధువులను బాధించుచుండును. ఇట్లు ఉండి ఒకనాడు తన చెల్లెలు అగు దేవకీదేవిని వసుదేవునకు ఇచ్చి వివాహముచేసి ఆవధూవరులను రథముమీఁద కూర్చుండఁబెట్టుకొని తాను సారథియై మిక్కిలి ఉత్సాహముతో రథమును తోలుకొని పోవుచు, "నీచెల్లెలి యొక్క యెనిమిదవ కొడుకు నిన్ను చంపును" అను మాట ఒకటి చెవిని పడఁగానే మనసు చలింపఁగా, తటాలున రథమునుండి దిగి చెల్లెలు ఐన దేవకీ దేవిని కొప్పుపట్టి ఈడ్చి నేలఁబడవేసి తల నరికి చంపఁబోయెను. అప్పుడు వసుదేవుఁడు బహువిధముల వేఁడుకోఁగా, చంపక విడిచి పెట్టి అది నిమిత్తముగా దేవకీవసుదేవులకు సంకెళ్లువేసి కారాగృహమునందు ఉంచి దేవకి కన్నకొడుకులను ఎల్లను చంపుచువచ్చి, కడపట యోగమాయవల్ల కృష్ణుఁడు వ్రేపల్లెలో నందునియింట చేరి ఉన్న సమాచారముతెలిసి, అతని చంపుటకు బహుప్రయత్నములుచేసి కడపట అతనిచేతనే చంపబడెను.
నారా రోహిత్

నారా రోహిత్ భారతీయ సినిమా నటుడు, నిర్మాత. అతను తెలుగు సినిమా రంగానికి చెందిన వాడు. నారా రోహిత్ ఆరన్ మీడియా వర్క్స్ సంస్థ అధినేత. రోహిత్ న్యూయార్క్ ఫిలిం అకాడెమీ పూర్వవిద్యార్థి. బాణం, సోలో, ప్రతినిధి, రౌడీ ఫెల్లో, అసుర, జ్యో అచ్యుతానంద వంటి చిత్రాలలో నటనకు ఆయన గుర్తింపు పొందాడు. అతని తండ్రి నారా రామ్మూర్తి నాయుడు చంద్రగిరి నియోజక వర్గం మాజీ శాసన సభ్యుడు. కాగా, ఆంధ్రప్రదేశ్ ముఖ్యమంత్రి నారా చంద్రబాబునాయుడు ఇతని పెదనాన్న. నారా రోహిత్ ‘ప్రతినిధి 2’ హీరోయిన్ శిరీషా లెల్లతో 2024 అక్టోబర్ 13న హైదరాబాద్‌లోని హైటెక్స్ నోవాటెల్‌లో నిశ్చితార్థం చేసుకున్నాడు.
ఉపసర్గలు

(ప్రస్తుతం ఈ పేజీ ఖాళీగా ఉంది)
పి. శ్రీదేవి

పి.శ్రీదేవి (1929-1961) ప్రముఖ తెలుగు రచయిత్రి. పి. శ్రీదేవి విశాఖపట్టణం జిల్లాలోని అనకాపల్లిలో 1929 సెప్టెంబరు 21న డాక్టర్ గుళ్ళపల్లి నారాయణమూర్తి దంపతులకు తొలి సంతానంగా జన్మించింది. ఆమె తండ్రి నారాయణమూర్తి నాటకకర్త, రచయిత, జాతీయవాది. అతను వృత్తిరీత్యా వైద్యుడు. శ్రీదేవి విద్యాభ్యాసం అనకాపల్లిలో ప్రారంభమైంది. తర్వాత కాకినాడలో కొనసాగించి ఇంటర్మీడియట్ వరకూ అక్కడే చదువుకుంది. విశాఖపట్నంలోని ఆంధ్ర విశ్వవిద్యాలయంలో వైద్య విద్యను అభ్యసించి ఎంబీబీఎస్ పట్టా పొందింది. ఈ దశలోనే ఆమె తండ్రి చనిపోయాడు. ఎంబీబీఎస్ పూర్తయ్యాకా ఆమె గుడివాడలో ప్రభుత్వ ఆసుపత్రిలో డాక్టరుగా పనిచేయడం ప్రారంభించింది. 1956లో ఆమెకు పెమ్మరాజు కామరాజుతో వివాహం జరిగింది
వనపర్తి పురపాలక సంఘము

వనపర్తి పురపాలక సంఘము వనపర్తి జిల్లాకు చెందిన 1 పురపాలక సంస్థ ఇది 1984 నుంచి పురపాలక సంఘంగా ఉన్నది. అంతకు క్రితం 1962 నుంచి 1966 వరకు కూడా పురపాలక సంఘంగా ఉండేది. ఆ కాలంలో బాలకృష్ణయ్య పురపాలక సంఘం చైర్మెన్‌గా పనిచేశారు. మేజర్ గ్రామపంచాయతీగా మార్పు చేసిన పిదప కూడా బాలకృష్ణయ్య సర్పంచిగా ఎన్నికయ్యారు. 1983లో ఈయన వనపర్తి నుంచి శాసనసభకు ఎన్నికయ్యారు. ప్రస్తుతం ఇది మూడవ గ్రేడు పురపాలక సంఘంగా కొనసాగుతోంది. 2001 నాటికి పట్టణ జనాభా 50262 కాగా, 2011 నాటికి 60949కు పెరిగింది. 2012-13 నాటికి పురపాలక సంఘం ఆదాయం 7.09 కోట్ల రూపాయలు, ఖర్చు 5.40 కోట్ల రూపాయలు.
జై సమైక్యాంధ్ర పార్టీ

జై సమైక్యాంధ్ర పార్టీ, ఆంధ్రప్రదేశ్ ను విడగొట్టి, తెలంగాణా, సీమాంధ్ర లను ఏర్పాటు చేసిన సందర్భంలో మాజీ ముఖ్యమంత్రి నల్లారి కిరణ్ కుమార్ రెడ్డి నాయకత్వాన ఏర్పడ్డ పార్టీజై సమైక్యాంధ్ర పార్టీ (జే.ఎస్.పి.)  ఆత్మగౌరవం, ఆంధ్రప్రదేశ్ ను సమైక్యంగా వుంచడం. జర్మనీ ఏకీకరణ లాగా తెలంగాణా, సీమాంధ్రలను ఏకీకరించి సమైక్యంగా వుంచడం.
నలుడు

నలుడు మహాభారతంలోని పాత్ర. నిషాధ రాజ్యానికి రాజు, వీరసేనుడి కుమారుడు. గుర్రపు స్వారీలో నైపుణ్యం కలవాడు. విదర్భ రాజ్యానికి చెందిన యువరాణి దమయంతిని వివాహం చేసుకున్నాడు. వీరి కొడుకు ఇంద్రసేనుడు, కూతురు ఇంద్రసేన. మహాభారతంలో వీరి గురించిన కథ చెప్పబడింది. అతని బలహీనత జూదం. ఇతనితో కలి పురుషుడు అనే రాక్షసుడు ఉండేవాడు. నలుడు గొప్ప వంటకాడు. వంటలపై మొట్టమొదటి పుస్తకం పాకదర్పనమ్ రాశాడు. దమయంతి తండ్రి భీముడు. 12వ శతాబ్దపు వ్యాఖ్యల ప్రకారం, సంస్కృత సాహిత్యం ఐదు మహాకావ్యాలలో శ్రీహర్షుడు రాసిన నైషాధ చరిత ఒకటి
విశ్రవసుడు

విశ్రవసుడు పులస్త్యుని కుమారుడు. రామాయణంలో పేర్కొన్న ఋషి. ఈయన మంచి పండితుడిగా పేరు గాంచాడు. తపస్సు చేసి అనేక శక్తులు సంపాదించి ఋషులలో మంచి పేరు సంపాదించాడు. రామాయణంలో ప్రతినాయకుడైన రావణుడికి తండ్రి. విశ్రవసుని పుట్టుక గురించి రామాయణంలో ఉంది. ఒకసారి పులస్త్యుడు మేరు పర్వత ప్రాంతంలో ఉన్న తృణబిందుడు ముని ఆశ్రమంలో నియమ నిష్ఠలతో కూడిన తపస్య జీవితం సాగించేవాడు. విశ్రవసు ఏకాంతంలో ఎంతో శ్రద్ధగా తపమాచరించుచున్నప్పటికీ ఇతర ఋషుల కూతుర్లు తమ నృత్య వినోదన గానములతో అతని ప్రశాంతతకు భంగం కలిగించేవారు. పులస్త్యుడిని వీరి చర్యలు నచ్చక వారిని విశ్రవసు నుంచి దూరంగా ఉంచడానికి అతని దృష్టి తమ మీద పడిన వారు వెంటనే గర్భం దాలుస్తారు అని నియమం విధిస్తాడు. ఆ కఠిన నియమం గురించి భయపడ్డ యువతులు వెంటనే అక్కడి నుంచి దూరంగా వెళ్ళిపోతారు. అప్పటి దాకా అక్కడ లేని, తృణబిందు కుమార్తె అయిన మానిని అప్పుడే తన స్నేహితుల్ని వెతుక్కుంటూ అక్కడికి వచ్చి విశ్రవసు దృష్టిలో పడుతుంది. వెంటనే తాను గర్భవతి అయిన విషయం గమనించి పరుగున వెళ్ళి తన తండ్రికి ఆ విషయం గురించి చెబుతుంది
మహోదరుఁడు

(ప్రస్తుతం ఈ పేజీ ఖాళీగా ఉంది)
ఊర్థ్వ పుండ్రం

నిలువుగా ధరించే నామాలను ఊర్థ్వ పుండ్రాలు అంటారు. పుండ్రము అనగా గీత. ఊర్ద్వపుండ్రము అనగా నిలువు గీత వైష్ణవానికి ఊర్ధ్వ పుండ్రాలు, శైవానికి త్రిపుండ్రాలు(త్రి=మూడు,పుండ్రాలు=గీతలు). వూర్ధ్వ పుండ్ర ధారణ సంసార బంధం నుంచి తొలగిస్తుందట. పరమాత్మ మన శరీరంలో ఆరు చక్రాలు ఏర్పరచారు అవి మూలాధారం, మణిపూరం, స్వాధిష్ఠానం, అనాహతం, ఆజ్ఞాచక్రం, సహస్రారం. కనుబొమ్మల మధ్య ఉన్న ఆజ్ఞాచక్రమును కప్పుటకే తిలకధారణ. ఈ చక్రం గుండ్రంగా, నిలువుగా, అడ్డంగా మూడు రూపాలలో సంచరించును. అందుకే తిలకాన్ని నిలువు మూడు రేఖలు లేదా అడ్డంగా మూడు రేఖలు లేదా గుండ్రంగా పెద్ద బిందువుగా ధరించవలెను. ఆజ్ఞ అంటే లక్ష్మీదేవి. కనుబొమ్మల మధ్య నివసించే లక్ష్మీదేవిని కుంకుమతో పూజించాలి కావున కుంకుమ బొట్టు ధరించాలి. బొట్టు సమీపాన గంధం నారాయణుడి సూచిక. ” ఊర్థ్వ పుండ్ర విహీనస్య స్మశాన సదృశం ముఖం ” అని శాస్త్రం
కృష్ణయజుర్వేదం

కృష్ణ యజుర్వేదం లో కృష్ణయజుర్వేదం, శుక్ల యజుర్వేదం అని రెండు విధములు (శాఖలు) ఉన్నాయి. తైత్తిరీయ వేదములో సంహిత, బ్రాహ్మణము, అరణ్యకము అను మూడు విభాగములు ఉన్నాయి. తైత్తరీయ సంహితయందలి 7 అష్టకాలలో కాండాలు, 44పన్నాలు లేదా ప్రశ్నలు (ప్రపాఠకములు), అధ్యాయాలు, 651 అనువాకములు, 2196 పనసలు (ప్రకరణములు) లేదా పంచాశత్తులు ఉన్నాయి. తైత్తరీయ బ్రాహ్మణం (పరాయితం) 3అష్టకాలలో కాండాలు, 38పన్నాలు అధ్యాయాలు ఉన్నాయి. ఇందులో సృష్టివిధ్య, బ్రహ్మవిద్య, కర్మలను తెలియజేయు శాస్త్రము, శారీరక శాస్త్రవిద్య, గణితవిధ్య, అంతరిక్షవిద్య మొదలయినవి ఉన్నాయి. ప్రతి పనసలో ఏభయి పదములు ఉంటాయి. అనువాక అంతము నందున్న పనసలకును పదములు హెచ్చుతగ్గులు ఉండును. సంస్కృత భాషలో దీనిని పంచశాత్తు అని అంటారు.
మధ్య ఢిల్లీ

కేంద్రపాలిత ప్రాంతం, రాజధాని నగరం ఢిల్లీ లోని 11 జిల్లాలలో మధ్యఢిల్లీ జిల్లా ఒకటి.జిల్లా తూర్పు సరిహద్దులో యమునానది, ఉత్తర సరిహద్దులో ఉత్తర ఢిల్లీ, పశ్చిమ సరిహద్దులో పశ్చిమ ఢిల్లీ, నైరుతి ఢిల్లీ, దక్షిణ సరిహద్దులో కొత్త ఢిల్లీ, తూర్పు సరిహద్దులో యమునా తీరంలో తూర్పు ఢిల్లీ జిల్లాలు ఉన్నాయి. 2001 గణాంకాలను అనుసరించి జిల్లా జనసంఖ్య 644,005 వైశాల్యం 25 చ.కి.మీ, జనసాంధ్రత 25,759. మధ్యఢిల్లీలో వ్యాపార కేంద్రాలు, ఆకాశసౌధాలు ఉన్నాయి. ఇందులో షాజహాంబాద్ (పాత ఢిల్లీ) ఉన్నాయి. పాత ఢిల్లీ మొగల్ పాలనలో రాజధానిగా ఉండేది. ఇక్కడ ఢిల్లీ కోట, జుమ్మామసీదు, ఢిల్లీ ప్రింసిపల్ మసీదు ఉన్నాయి. జిల్లా 3 ఉపవిభాగాలుగా విభజించబడింది దర్యా గంజ్, పహర్ గంజ్, కరోల్ బాఘ్.
ఉత్తర ఢిల్లీ

కేంద్రపాలిత ప్రాంతం, రాజధాని నగరం ఢిల్లీ లోని 11 జిల్లాలలో ఉత్తర ఢిల్లీ జిల్లా ఒకటి. గణాంకాలు 2001 గణాంకాలను అనుసరించి జిల్లా జనసంఖ్య 779,788.జనసంఖ్య 13,019, సదర్ బజార్, కొత్వాలి (ఢిల్లీ), సివిల్ లైంస్. ఉత్తరఢిల్లీ తూర్పు సరిహద్దులో యమునానది, నదీతీరంలో తూర్పు ఢిల్లీ, ఉత్తర, పశ్చిమ సరిహద్దులో వాయువ్య ఢిల్లీ, నైరుతీ సరిహద్దులో పశ్చిమ ఢిల్లీ, దక్షిణ సరిహద్దులో మధ్య ఢిల్లీ, తూర్పు సరిహద్దులో ఈశాన్య ఢిల్లీ ఉన్నాయి.
తూర్పు ఢిల్లీ

కేంద్రపాలిత ప్రాంతం, రాజధాని నగరం ఢిల్లీ లోని 11 జిల్లాలలో తూర్పు ఢిల్లీ జిల్లా ఒకటి. జిల్లా సరిహద్దులో యమునానది, ఉత్తర సరిహద్దులో ఈశాన్య ఢిల్లీ, తూర్పు సరిహద్దులో ఉత్తర ప్రదేశ్ రాష్ట్రానికి చెందిన ఘాజియాబాద్ జిల్లా, దక్షిణ సరిహద్దులో ఉత్తర ప్రదేశ్ రాష్ట్రానికి చెందిన గౌతమ బుద్ధ నగర్ జిల్లా ఉన్నాయి. 2001 గణాంకాలను అనుసరించి జిల్లా జన సంఖ్య 1,448,770, వైశాల్యం 64 చ.కి.మీ, జనసాంధ్రత 22,638. జిల్లా 3 ఉపవిభాగాలుగా విభజించబడింది: గాంధీ నగర్, ప్రీత్ విహార్, వివేక్ విహార్. తూర్పు ఢిల్లీ గ్రామాలలో అధికంగా దేధర్ గోత్రానికి చెందిన గుర్జాలు ఉన్నారు. తూర్పు ఢిల్లీలో ఇటువంటి గ్రామాలు 24 ఉన్నాయి.
ఈశాన్య ఢిల్లీ

కేంద్రపాలిత ప్రాంతం, రాజధాని నగరం ఢిల్లీ లోని 11 జిల్లాలలో ఈశాన్యఢిల్లీ జిల్లా ఒకటి. ఈ జిల్లా 1997లో స్థాపించబడింది. జిల్లా పశ్చిమ సరిహద్దులో యమునా నది, ఉత్తర, తూర్పు సరిహద్దులలో ఘజియాబాద్ జిల్లా, దక్షిణ సరిహద్దులో తూర్పు ఢిల్లీ జిల్లా, పశ్చిమ సరిహద్దులో ఉత్తర ఢిల్లీ ఉన్నాయి. ఈ జిల్లా ప్రధాన కేంద్రం నంద్ నగరి ఈశాన్య డిల్లీ జిల్లాలోని పట్టణాలు: : ఈశాన్య ఢిల్లీ గ్రామాలు నిర్వహణా పరంగా 3 విభాగాలుగా విభజించబడ్డాయి: షహ్దర, సీమా పురి, మండోలి, సీలంపూర్ (12 గ్రామాలు).
దక్షిణ ఢిల్లీ

కేంద్రపాలిత ప్రాంతం, రాజధాని నగరం ఢిల్లీ లోని 11 జిల్లాలలో దక్షిణఢిల్లీ జిల్లా ఒకటి. జిల్లా తూర్పు సరిహద్దులో యమునా నది, ఉత్తర సరిహద్దులో కొత్త ఢిల్లీ, ఆగ్నేయ సరిహద్దులో హర్యానా రాష్ట్రానికి చెందిన ఫరీదాబాద్ జిల్లా, నైరుతీ సరిహద్దులో హర్యానా రాష్ట్రానికి చెందిన గుర్‌గావ్ జిల్లా, పశ్చిమ సరిహద్దులో నైరుతి ఢిల్లీ ఉన్నాయి. 2001 గణాంకాలను అనుసరించి జిల్లా జనసంఖ్య 2,258,367. జిల్లా వైశాల్యం 250 చ.కి.మీ. జనసాంధ్రత 9,034, జిల్లా 3 ఉపవిభాగాలుగా విభజించబడింది :సాకేత్, హౌజ్ ఖాస్, మెహ్రౌ. డివిజన్ మ్యాప్ 11 విభాగాలుగా విభజించబడినప్పటికీ సాధారణంగా పౌరులు మాత్రం 5 విభాగాలుగా వ్యవహరిస్తున్నారు. తూర్పు ఢిల్లీ, పశ్చిమ ఢిల్లీ, ఉత్తర ఢిల్లీ, దక్షిణ ఢిల్లీ, మధ్య ఢిల్లీ అంటారు. ఢిల్లీ నగరంలో దక్షిణ ఢిల్లీ విశాలమైనది అంతేకాక పలు ముఖ్య ప్రాంతాలు ఉన్నాయి. ఇందులో విస్తారమైన చారిత్రక గుర్తింపు పొందింది. ఢిల్లీలోని 11 అతి ముఖ్యమైన చారిత్రాత్మక ప్రదేశాలలో 4 ( రాజ్ పితోరా, మెహ్రాయులి, సిరి ఫోర్ట్ (హజ్ ఖాస్ చేర్చి), తుగ్లకాబాద్ ) ప్రదేశాలు దక్షిణ ఢిల్లీలో ఉన్నాయి
నైరుతి ఢిల్లీ

కేంద్రపాలిత ప్రాంతం, రాజధాని నగరం ఢిల్లీ లోని 10 జిల్లాలలో నైరుతి ఢిల్లీ జిల్లా ఒకటి. జిల్లా ఉత్తర సరిహద్దులో పశ్చిమ ఢిల్లీ, ఈశాన్య సరిహద్దులో మధ్య ఢిల్లీ, తూర్పు సరిహద్దులో కొత్త ఢిల్లీ, దక్షిణ ఢిల్లీ, దక్షిణ సరిహద్దులో హర్యానా రాష్ట్రానికి చెందిన గుర్‌గావ్ జిల్లా, పశ్చిమ సరిహద్దులో హర్యానా రాష్ట్రానికి చెందిన ఝజ్జర్ జిల్లా ఉన్నాయి. 2011 భారత జనాభా గణాంకాలను అనుసరించి జిల్లా జనసంఖ్య 2,292,363, వైశాల్యం 420 చ.కి.మీ, జనసాంధ్రత 5,445 చ.కి.మీ.జిల్లా 3 ఉపవిభాగాలుగా విభజించబడింది: ఢిల్లీ కంటోన్మెంటు, నిజాఫ్గర్, వసంత్ విహార్.
పశ్చిమ ఢిల్లీ

కేంద్రపాలిత ప్రాంతం, రాజధాని నగరం ఢిల్లీ లోని 11 జిల్లాలలో పశ్చిమ ఢిల్లీ జిల్లా ఒకటి. జిల్లా ఉత్తర సరిహద్దులో నైరుతి డిల్లీ జిల్లా, తూర్పు సరిహద్దులో ఉత్తర ఢిల్లీ, మధ్య ఢిల్లీ, దక్షిణ సరిహద్దులో నైరుతి ఢిల్లీ, పశ్చిమ సరిహద్దులో హర్యానా రాష్ట్రానికి చెందిన ఝజ్జర్ జిల్లా ఉన్నాయి. జిల్లా వైశాల్యం 129 చ.కి.మీ. జనసాంధ్రత 14,000, జనసంఖ్య 1,743,980. జిల్లాలో అక్షరాశ్యులు 1,301,252, పురుషులు 949,750, స్త్రీలు 794,230, 0-6 వయసు పిల్లలు 203,528, వీరిలో బాలురు 109,526, బాలికలు 94,002. అక్షరాస్యత 70%, వీరిలో పురుషుల అక్షరాస్యత 739,572, స్త్రీల అక్షరాస్యత 561,680. జిల్లా 3 ఉపవిభాగాలుగా విభజించబడింది : పటేల్ నగర్, రాజౌరీ గార్డెన్, పంజాబీ బాఘ్. జిల్లాలో ప్రధాన నివాస, వ్యాపార కేంద్రాలు జనకపురి, తిలక్ నగర్ (కొత్త ఢిల్లీ).
వాయవ్య ఢిల్లీ

కేంద్రపాలిత ప్రాంతాలకు చెందిన ఢిల్లీ రాష్ట్రంలోని 11 జిల్లాలలో వాయవ్య జిల్లా ఒకటి. వాయవ్య ఢిల్లీ ఈశాన్య సరిహద్దులో యమునానది, తూర్పు, ఆగ్నేయ ఉత్తర ఢిల్లీ, దక్షిణ సరిహద్దులో పశ్చిమ ఢిల్లీ, పశ్చిమ సరిహద్దులో హర్యానా రాష్ట్రం లోని ఝజ్జర్, ఉత్తర, వాయవ్య సరిహద్దులో సోనిపట్ జిల్లా, ఈశాన్య సరిహద్దులో ఉత్తర్ ప్రదేశ్ రాష్ట్రం లోని ఘజియాబాద్ జిల్లా ఉన్నాయి. జిల్లా 3 ఉప విభాగాలుగా విభజించబడి ఉంది: సరస్వతి విహార్, నరెల, మోడెల్ టౌన్.
నీరుకొండ

నీరుకొండ, గుంటూరు జిల్లా,మంగళగిరి మండలానికి చెందిన రెవెన్యూయేతర గ్రామం. సీఆర్‌డీఏ పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు. మంగళగిరి మండలం లోని కురగల్లు దాని పరిధిలోని హామ్లెట్స్, కృష్ణాయపాలెం. నవులూరు(గ్రామీణ) దాని పరిధిలోని హామ్లెట్స్, నిడమర్రు, యర్రబాలెం, బేతపూడి గ్రామాలు ఉన్నాయి. తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది. నీరుకొండ గ్రామములో నూతనంగా నిర్మించిన ఈ విశ్వవిద్యాలయాన్ని, 2017,జులై-15న ప్రారంభించారు. ఈ విశ్వవిద్యాలయానికి ప్రభుత్వం 100 ఎకరాల స్థలం కేటాయించగా, 20 ఎకరాల విస్తీర్ణంలో ప్రస్తుతం భవనాన్ని నిర్మించుచున్నారు. ఈ గ్రామములో రాజధాని కొరకు 100% భూసేకరణ జరిగింది. దానితో గ్రామములోని 72 వీధిదీపాలకు ఉన్న ట్యూబులైట్లను తీసివేసి, వీటిస్థానములో ఎల్
సైంటాలజీ

సైంటాలజీ (Scientology) : ఈ పదానికి అర్థం సత్యాన్ని/ జ్ఞానాన్ని అధ్యయనం చేయడం. (The study of knowledge or truth.) అధ్యయనం అనే పదానికి బదులు శోధన అని కూడా అనవచ్చు. ఇరవయ్యవ శతాబ్దిలో పుట్టి వేగంగా విస్తరించిన మతాలలో ఇది ఒకటి. వ్యవస్థాపకుడి పేరు ఎల్‌ రాన్‌ హబ్బర్డ్‌. అమెరికాలో 1911లో జన్మించిన హబ్బర్డ్‌ నౌకా, వైమానిక దళాలలో పనిచేశాడు. సైన్స్‌ ఫిక్షన్‌ రచయితగా ప్రపంచ ప్రసిద్ధుడైనాడు. సైంటాలజీ ఇరవయ్యవ శతాబ్ది మతం. 1950లో ఆయన ప్రచురించిన డయనిటిక్స్‌ (Dianetics) గ్రంథం ఒక అర్థ శతాబ్ది కాలంలో రెండు కోట్లకు పైగా ప్రతులు అమ్ముడైంది. మనిషిలో శరీరమూ, మనస్సూ గాక శాశ్వతమైన, అమరమైన ఆత్మ ఒకటి ఉన్నదని ఈ మతం మౌలిక విశ్వాసం. ఒక మనిషి తనను తాను బాగు చేసుకొనడానికి ఈ మతం మార్గాలను సూచిస్తుంది. నిష్కారణంగా కలిగే భయాలనూ, వద్దనుకొన్న ఇంద్రియానుభూతులనూ, మనస్సు మూలంగా కలిగే అనారోగ్యాలనూ ఎలా తొలగించు కోవాలో ‘డయనిటిక్స్‌’ పుస్తకం నేర్పుతుందని సైంటాలజీ మత బోధకులు అంటారు
భారతీయ మహిళా శాస్త్రవేత్తల సంఘం

భారతీయ మహిళా శాస్త్రవేత్తల అసోసియేషన్ (IWSA) అనునది భారతీయ స్వచ్చంద,ప్రభుత్వేతర సంస్థ. ఇది 1973 నుండి మహిళా శాస్త్రవేత్తలను సేవలందిస్తుంది.ఇది దేశవ్యాప్తంగా పది శాఖలతో విస్తరించి ఉంది. ఈ అసోషియేషన్ ప్రధాన కార్యాలయం వషి వద్ద కలదు. ఈ సంస్థ వసతిగృహం, సంరక్షణ, నర్సరీ సౌకర్యాలను వంటి మౌలిక సదుపాయలను అందిస్తుంది. ఈ సంస్థ అధ్వర్యంలో ఒక కంప్యూటర్ ట్రైనింగ్ సెంటర్, ఒక ఆరోగ్య సంరక్షణా కేంద్రం, విజ్ఞాన శాస్త్ర గ్రంథాలయం, ప్రీ-ప్రైమరీ ఉపాధ్యాయ శిక్షనా ప్రోగ్రాం లను నిర్వహిస్తుంది. ఈ సంస్థకు మొదటి ప్రెసిడెంట్ ప్రఖ్యాత మహిళా శాస్త్రవేత్త సుమతి భిడే .
చైతన్య భారతి ఇన్‌స్టిట్యూట్ ఆఫ్ టెక్నాలజీ

చైతన్య భారతి ఇన్స్టిట్యూట్ ఆఫ్ టెక్నాలజీ (Chaitanya Bharathi Institute of Technology or CBIT) లో ఉన్న ఒక కళాశాల Gandipet, ఒస్మాన్ సాగర్, హైదరాబాద్, భారతదేశం . ఇది దూరంగా నుండి 25 కిలోమీటర్ల (16 mi) సికింద్రాబాద్ రైల్వే స్టేషను. కళాశాలకు అనుబంధంగా ఉంది ఉస్మానియా విశ్వవిద్యాలయం, యోగ్యత గుర్తింపు నేషనల్ బోర్డ్ . ఇది ఆంధ్రప్రదేశ్ లో స్వీయ ఫైనాన్సింగ్ కేటగిరిలో ప్రీమియర్ ఇంజినీరింగ్ కళాశాలలు ఒకటి. ఇది NBA (ఎఐసిటిఇ) ద్వారా 2004 లో రెండు సార్లు 1998 లో మళ్లీ ప్రామాణికత ఉంది. ఇది ఆంధ్రప్రదేశ్ ఇంజినీరింగ్ ఇన్స్టిట్యూట్ సర్టిఫికేట్ మొదటి ISO 9001-2000 ఉంది. ఇది 6 సంవత్సరాలు 2013 లో యూనివర్సిటీ గ్రాంట్స్ కమిషన్, (MHRD ఒక స్వయంప్రతిపత్తి కలిగిన శరీరం, Govt. భారతదేశం యొక్క) ద్వారా స్వయంప్రతిపత్తి హోదాను ఇవ్వబడుతుంది. విషయ సూచిక [ దాచు ] • 1 చరిత్ర • 2 క్యాంపస్ • 3 విద్యావేత్తలు • 4 ర్యాంకింగ్స్ • 5 అదనపు విద్యా విషయక కార్యక్రమాలు • CBIT లో 6 ప్లేస్ సెల్ • 7 పూర్వ విద్యార్థుల సంఘం & ప్రముఖ పూర్వ విద్యార్థులు • 8 పరిశోధన, అభివృద్ధి • 9 గ్యాలరీ • 10 సూచనలు మొత్తం నిర్మించారు ప్రాంతంలో 4,45,467 చదరపు అడుగుల 30 ఎకరాల విస్తరించి Rs.25.oo కోట్లు విలువ. ఎఐసిటిఇ నుండి పొందింది నిధుల Rs
ఇటాలో కాల్వినో

ఇటాలో కాల్వినో (Italo Calvino) (15 అక్టోబరు 1923 – 1985 సెప్టెంబరు 19) ఇటలీకి చెందిన కథా, నవలా రచయిత, జర్నలిస్టు. Our Ancestors trilogy (1952–1959) అనే మూడు భాగాల రచన, కాస్మికామిక్స్ (Cosmicomics) అనే కథా సంకలనం. Invisible Cities (1972), If on a winter's night a traveler (1979) అనే నవలలు సుప్రసిధ్ధమయినవి. ఇతని రచనలు అత్యధిక భాషలలోకి అనువాదితమయ్యాయి.
పవిత్ర గ్రంథం

ప్రపంచము లో చాలా మతములకు, పవిత్ర గ్రంథములు ఉన్నాయి. చాలా మతములు ఆధ్యాత్మిక ఉద్యమములు వారి పవిత్ర గ్రంథములు దైవ సంబంధమైనవని,అత్మ జ్ఞాన సంబంధమైనవని భావిస్తారు. హిందూమతము లో ఋగ్వేదము ప్రస్తుతం లభ్యమైన ఆధారాల ప్రకారం సుమారుగా క్రీ.పూ 1500-1300 లో కూర్చబడినది అని ఊహించడమైనది (వేదాలు కొన్ని వేల సంవత్సరాలకు పూర్వం కూర్చబడినదని భారతీయుల నమ్మకం. వేదాలని అపౌరుషేయాలని అంటారు అంటే పురుషులెవరూ(మానవులెవరూ) వ్రాయలేదని అర్ధం. వేదాలు మానవ జీవన విధానలను, గమనాలను నిర్దేశిస్తాయి, నిశితంగా పరిశీలిస్తే వేదాల నండి అంతులేని విజ్ఞానాన్ని మనం గ్రహించవఛ్ఛు). అందువలన ఇది అతి ప్రాచీన హైందవ గ్రంథము. [ఆధారం చూపాలి].
సహజన్య

సహజన్య, దేవలోకానికి రాజు అయిన ఇంద్రుని ఆస్థానాన్ని అలంకరించే 31 మంది నృత్యంలో ఎక్కువ ప్రతిభ కలిగిన ఊర్వశి,రంభ,తిలోత్తమ,ఘృతాచి మొదలగువారిలో సహజన్య ఒకరు.వీరిని దేవలోకానికి చెందిన అప్సరసలు అంటారు.హిందూ పురాణం ప్రకారం అప్సరసలు అందమైన స్వర్గపు వనదేవతలు. ప్రతి ఋతువులో సూర్యునికి తోడుగా అతని రథంలో ఇద్దరు ఆదిత్యులు, ఇద్దరు ఋషులు, ఇద్దరు గంధర్వులు, ఇద్దరు అప్సరసలు, ఇద్దరు రాక్షసులు, ఇద్దరు నాగులు ప్రయాణం చేస్తారు. వర్షఋతువుకు చెందిన ఆషాఢ మాసంలో వశిష్ఠ, వరుణ, రంభ, వాయు, చిత్రసేన అనేవారితో పాటుగా సహజన్య సూర్యరథంలో తిరుగుతుంది.  సహజన్యతో పాటుగా 31మంది ఇతర అప్సరసలు శ్రీమద్భాగవతంలో ప్రస్తావనకు వచ్చారు.